open-index/open-wikipedia-markdown huggingface dataset:
לארי כהן

**לארי כהן** (נולד ב-7 בנובמבר 1987) הוא כדורגלן עבר דרום אפריקאי-ליטאי ממוצא יהודי ששיחק בעמדת הבלם.

## קריירה
לארי כהן הוא בנו של הכדורגלן הדרום-אפריקאי מרטין כהן. הוא התחיל את הקריירה שלו בג'ומו קוסמוס עימה עלה לליגת העל בתום עונת  אך עונה לאחר מכן ירד עימה בחזרה לליגה השנייה. בקיץ  חתם בבידווסט וויטס במדיה לא רשם ולו דקת משחק אחת ובתום העונה שוחרר מהמועדון. בינואר  חזר לליגה השנייה כאשר חתם בוויטבנק ספרס. בקיץ  חתם במפוטלנגה בלק אקס אך שוחרר כעבור זמן קצר וחתם בצ'יפה יונייטד. לאחר שהציג יכולת טובה במדי צ'יפה, ב-13 בפברואר 2013 עבר למורוקה סוואלוס בה הפך לשחקן חשוב בהרכב המועדון. בשנת 2015 הוא עבר לאייאקס קייפטאון ובפברואר  פרש מכדורגל.

לאחר שלא קיבל זימון לנבחרת דרום אפריקה החליט לייצג את נבחרת ליטא מאחר שמשפחתו של כהן היא בעלת שורשים ליטאים והוא זכאי לאזרחות ליטאית. במרץ  הוא נכלל בסגל הנבחרת לקראת המשחק נגד  במסגרת מוקדמות יורו 2016 אך לא שיחק באף משחק רשמי.

## קישורים חיצוניים

קטגוריה:כדורגלנים יהודים
קטגוריה:כדורגלנים דרום אפריקאים
קטגוריה:כדורגלנים ליטאים
קטגוריה:בלמי כדורגל יהודים
קטגוריה:בלמי כדורגל דרום אפריקאים
קטגוריה:בלמי כדורגל ליטאים
קטגוריה:קשרי כדורגל דרום אפריקאים
קטגוריה:קשרי כדורגל ליטאים
קטגוריה:קשרי כדורגל יהודים
קטגוריה:ספורטאים יהודים דרום אפריקאים
קטגוריה:ספורטאים יהודים ליטאים
קטגוריה:יוהנסבורג: כדורגלנים
קטגוריה:כדורגלני מורוקה סוואלווס
קטגוריה:כדורגלני אייאקס קייפטאון
קטגוריה:אישים ממוצא יהודי-ליטאי
קטגוריה:דרום אפריקאים שנולדו ב-1987
קטגוריה:ליטאים שנולדו ב-1987
אלן לוינטל

**אלן לוינטל** (באנגלית: **Alan Lowenthal**; נולד ב-8 במרץ 1941) הוא פוליטיקאי יהודי-אמריקאי חבר המפלגה הדמוקרטית. בשנים 2023-2013 כיהן לוינטל בבית הנבחרים של ארצות הברית, מטעם מחוז הקונגרס ה-47 של קליפורניה.

## ביוגרפיה
לוינטל נולד וגדל בקווינס שבניו יורק. הוא סיים תואר ראשון בהרברט קולג' , וכן השלים דוקטורט באוניברסיטת המדינה של אוהיו. לאחר מכן עבר להתגורר בלונג ביץ', קליפורניה, והחל לשמש כפרופסור לפסיכולוגיה קהילתית באוניברסיטת המדינה של קליפורניה שבלונג ביץ'. בהמשך נכנס לפוליטיקה ושימש כחבר במועצת העיר לונג ביץ' ב-1992, שם שירת עד 1998.

ב-1998 התמודד וזכה בבחירות לבית הנבחרים המדינתי של קליפורניה, מטעם המחוז ה-54 המכסה חלקים במחוז לוס אנג'לס. הוא נבחר מחדש לכהונות נוספות ב-2000 וב-2002. ב-2004 התמודד לסנאט המדינתי של קליפורניה, על תקן המחוז ה-27, המכסה את מחוז ונטורה ופרבריה הצפון-מערביים של לוס אנג'לס. לאחר בחירות מקדימות ללא תחרות במפלגה הדמוקרטית, נבחר לאחר שהביס את יריבו הרפובליקני ברוב של 63% ממניין הקולות. הוא זכה בכהונה נוספת ב-2008, עם ניצחון בהיקף דומה.

בנובמבר 2012 נבחר לבית הנבחרים של ארצות הברית על תקן המחוז ה-47 של קליפורניה, לאחר שגבר על יריבו הרפובליקני גרי דה-לונג. הוא הושבע לתפקידו ב-3 בינואר 2013. בנובמבר 2014 נבחר לכהונה שנייה. בבית הנבחרים לוינטל חבר בוועדה לענייני חוץ וכן בוועדה למשאבים טבעיים.

ב-16 בדצמבר 2021, לקראת בחירות 2022, הכריז לוינטל על פרישות מהחיים הפוליטיים בתום כהונתו הנוכחית. כהונתו נחתמה עם התפזרות הקונגרס ה-117 של ארצות הברית בראשית ינואר 2023.

לוינטל גרוש ונשוי בשנית. הוא אב לשני ילדים מנישואיו הראשונים. בוני לוינטל, אשתו הראשונה, נבחרה גם היא לשרת בבית הנבחרים המדינתי של קליפורניה.

## קישורים חיצוניים

* 

* 

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:קווינס: אישים
קטגוריה:חברי בית הנבחרים של ארצות הברית מקליפורניה
קטגוריה:יהודים חברי בית הנבחרים של ארצות הברית
קטגוריה:יהדות קליפורניה: אישים
קטגוריה:יהודים חברי בתי המחוקקים של מדינות ארצות הברית
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:בוגרי מכללת הוברט וויליאם סמית
קטגוריה:בעלי תואר דוקטור מאוניברסיטת המדינה של אוהיו
קטגוריה:חברי בית המחוקקים המדינתי של קליפורניה
קטגוריה:חברי הקונגרס ה-113 של ארצות הברית
קטגוריה:חברי הקונגרס ה-114 של ארצות הברית
קטגוריה:חברי הקונגרס ה-115 של ארצות הברית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:אמריקאים שנולדו ב-1941
לאודאטו סי

ממוזער|ימין|לאודאטו סי (בגרסה בסינית)
האנציקליקה **לאודאטו סי** (באיטלקית: **'Laudato si**, מילולית: "הֱיֵה מהולל") היא האנציקליקה השנייה שפרסם האפיפיור פרנציסקוס. תת-הכותרת של האנציקליקה היא "אודות הדאגה לביתנו המשותף", והיא עוסקת בביקורת על תרבות הצריכה ופיתוח היתר, ובקריאה למאבק בהתחממות העולמית.

התאריך המופיע על גבי האנציקליקה הוא ה-24 במאי 2015, אולם היא פורסמה באופן רשמי במהלך מסיבת עיתונאים ב-18 ביוני באותה שנה.

רבים רואים באנצקליקה זו את האנציקליקה הראשונה מאת האפיפיור פרנציסקוס - ולעומת זאת, את האנציקליקה לומן פידיי ("אור האמונה"), שפורסמה על ידי האפיפיור פרנציסקוס ב-2013, הם רואים כעבודתו של קודמו, בנדיקטוס השישה עשר.

פתיחתה של האנציקליקה לקוחה מביטוי של פרנציסקוס מאסיזי בשירו הדתי , שנכתב בניב האומבריני מהמאה ה-13. בשיר מהולל הבורא על בריאת חלקי הבריאה השונים. הכתיב "*Laudato si*" ולא בצורה הלטינית "sii" הוא בכוונה תחילה ונאמן למקור ממנו נלקח הציטוט.

האנציקליקה מביעה תמיכה בלתי-מסויגת בקונצנזוס המדעי על פיו התחממות הגלובלית היא בעקבות מעשי ידי אדם; קוראת לתמיכה במדינות המתפתחות כדי לאפשר להן להתקדם יחד עם המדינות המפותחות לקראת שינויים הדרושים למאבק בהתחממות העולמית, בעוני וברעב. לראשונה בהיסטוריה ציטט האפיפיור באנציקליקה כסימוכין את החלטותיהן של אסיפות בישופים, רובן ככולן מחצי כדור הארץ הדרומי. את סמכותן של אסיפות הבישופים אשרר הוותיקן לראשונה בוועידת הוותיקן השנייה, תוך הסתייגות. ציטוט החלטות שכאלה על ידי האפיפיור במסמך רשמי, יש בה הכרה משמעותית בסמכותן ובחשיבותן של אסיפות שכאלה..

להצהרה זו הצטרפו הצהרות דומות של הדלאי לאמה ה-14, טנזין גיאטסו; הארכיבישוף מקנטרברי, ראש השיתוף האנגליקני וראשי ארגונים דתיים נוספים.

לאנציקליקה זו היו השלכות פוליטיות מידיות בקרב מתמודדים רפובליקניים ב: רבים מהם חיזרו אמנם אחרי קולות הקתוליים, אך מאידך סירבו להתחייב לנקוט צעדים משמעותיים כנגד חברות הדלקים והפחם. תמיכת הממסד הקתולי בצעדים שכאלה, שימשה כאמצעי לחץ על מועמדים רפובליקניים לשנות את דעתם. בתגובה לכך, צוטט ג'ב בוש כאומר "אני מקווה שאני לא אנזף על ידי הכומר שלי על כך שאומר זאת - אך אני לא מקבל את המדיניות הכלכלית שלי מהבישוף שלי, מהקרדינל שלי או מהאפיפיור שלי".

## קישורים חיצוניים

## הערות שוליים

קטגוריה:תאולוגיה נוצרית
קטגוריה:ספרות נוצרית
קטגוריה:חשיבה מקיימת
ויליאם יארבורו

**ויליאם פלהאם יארבורו** (באנגלית: **William Pelham Yarborough**; 12 במאי 1912 - 6 בדצמבר 2005) היה לוטננט גנרל אמריקאי שהקים את הכוחות המיוחדים של צבא ארצות הברית במתכונתם הנוכחית.

## חייו
יארבורו נולד וגדל בסיאטל שבוושינגטון. יארבורו החל את דרכו בצבא ארצות הברית עם הירשמו למכללה הצבאית באקדמיה הצבאית וסט פוינט. בשנת 1936 סיים את לימודיו, הוסמך כקצין והתגייס לצבא. יארבורו עבר הכשרה כלוחם וקורס קציני חיל הרגלים. עם פרוץ מלחמת העולם השנייה התנדב יארבורו לצנחנים והוצב ברגימנט החי"ר המוצנח ה-501. במסגרת תפקידו עיצב את מגפי הצניחה ואת כנפי הצניחה של צבא ארצות הברית. לאחר מכן שירת כיועץ למבצעים מוצנחים במטה של הגרל מארק קלארק. במהלך מבצע לפיד שימש יארבורו כקצין האג"ם של גדוד הצנחנים ה-509 ולקח חלק בצניחה שביצע הגדוד במטרה לכבוש את שדה התעופה ביוק-לס-ביינס (Youks les Bains) שבאלג'יריה. לאחר הצניחה התברר לגדוד כי השדה כבר נכבש בידי כוחות צרפת החופשית.

לאחר מכן שימש יארבורו כמפקד הגדוד ה-2 ברגימנט החי"ר המוצנח ה-504 של הדיוויזיה המוטסת ה-82. יארבורו הוביל את הגדוד בפלישה לסיציליה, במסגרתה הוצנח הגדוד ולחם בקרב במעבר טומינלו. בקרב זה ספג הגדוד נפגעים רבים ומפקד הדיוויזיה, הגנרל מת'יו רידג'וויי הדיח את יארבורו מן הפיקוד על הגדוד. בעקבות זאת שוב שימש כיועץ למבצעים מוצנחים במטה של הגרל מארק קלארק. במהלך הפלישה לאיטליה פיקד יארבורו על גדוד צנחנים ה-509 בכוח הריינג'רס 6615. בין היתר הוביל יארבורו את גדוד בנחיתה באנציו. במבצע דרגון פיקד על צוות קרב שכלל את גדודו ושני גדודי צנחנים נוספים. לאחר מכן יארבורו שב לארצות הברית אולם בשנת 1945 שב לאיטליה ופיקד על צוות הקרב החטיבתי ה-473 עד תום המלחמה. על האופן בו פיקד על הכוח עוטר יארבורו בכוכב הכסף. לאחר המלחמה שימש יארבורו במספר תפקידי מטה ופיקוד ובשנת 1956 מונה לפקד על קבוצת הקרב ה-1 ברגימנט החי"ר ה-7. לאחר מכן פיקד על הקבוצה לריגול נגדי ה-66.

בשנת 1961 הטיל עליו נשיא ארצות הברית, ג'ון קנדי, להקים את בית הספר ללוחמה מיוחדת בפורט בראג, שיהווה מרכז הכשרה ואימונים עבור הכוחות המיוחדים של הצבא באופן ממוסד ומאורגן. ביולי 1968 מונה למפקד קורפוס I ושירת בתפקיד עד אוגוסט 1969. לאחר מכן שימש סגן מפקד כוחות הצבא בפיקוד האוקיינוס השקט של ארצות הברית. בשנת 1971 פרש לגמלאות.

[ממוזער|ימין|גנרל יארבורו עם [נשיא ארצות הברית, ג'ון קנדי, בבסיס הכוחות המיוחדים בפורט בראג, 1961.]]

## קישורים חיצוניים

* 
* 

## הערות שוליים

קטגוריה:אמריקאים ילידי מדינת וושינגטון
קטגוריה:סיאטל: אישים
קטגוריה:קצינים אמריקאים במלחמת העולם השנייה
קטגוריה:מעוטרי כוכב הכסף
קטגוריה:גנרלים בצבא ארצות הברית
מעוטרי מדליית השירות המצוין
קטגוריה:מעוטרי כוכב הארד
קטגוריה:אישים הקבורים בבית הקברות הלאומי ארלינגטון
קטגוריה:הכוחות המיוחדים של צבא ארצות הברית
קטגוריה:מפקדי הקורפוס הראשון של צבא ארצות הברית
קטגוריה:בוגרי האקדמיה הצבאית של ארצות הברית
קטגוריה:אמריקאים שנולדו ב-1912
קטגוריה:אמריקאים שנפטרו ב-2005
אריק אולסון

[שמאל|ממוזער|200px|אדמירל אריק אולסון, [2010]]
**אריק תור אולסון** (אנגלית: **Eric Thor Olson**;  24 בינואר 1952) הוא אדמירל בצי האמריקאי בדימוס אשר שימש כמפקד פיקוד המבצעים המיוחדים של הכוחות המזוינים של ארצות הברית.

## חיים מוקדמים ולימודים
אולסון נולד בטקומה, וושינגטון, ארצות הברית. בשנת 1973 השלים אולסון את לימודיו באקדמיה הימית של ארצות הברית. בסיום לימודיו הוסמך כקצין בצי ארצות הברית.

## קריירה
בשנת 1974 התנדב ליחידת הקומנדו הימי האמריקני, "אריות הים" (Navy SEALs), שם שימש כלוחם ומפקד. אולסון שירת במספר תפקידי פיקוד בצוותי הקומנדו הימי ובין היתר בצוות 6 של אריות הים. במלחמת המפרץ שירת כקצין מטה בפיקוד הלוחמה המיוחדת של הצי. על האופן בו לחם בקרב מוגדישו עוטר אולסן בכוכב הכסף. בשנת 1994 מונה למפקד צוות שש. בשנת 1999 מונה למפקד פיקוד הלוחמה המיוחדת של הצי. בשנת 2003 מונה לסגן מפקד פיקוד המבצעים המיוחדים. ביולי 2007 מונה למפקד פיקוד המבצעים המיוחדים, ושירת בתפקיד בין היתר בעת מבצע חנית נפטון. בשנת 2011 פרש לגמלאות.

לאחר פרישתו מונה לדירקטור בחברת אירידיום, כמו כן הוא מכהן כדירקטור בחברת אנדר ארמור.

## קישורים חיצוניים

* 

## הערות שוליים

קטגוריה:אמריקאים ילידי מדינת וושינגטון
קטגוריה:טקומה: אישים
קטגוריה:אדמירלים בצי ארצות הברית
קטגוריה:אמריקאים מעוטרי אות לגיון ההצטיינות
קטגוריה:מעוטרי כוכב הכסף
קטגוריה:מעוטרי מדליית השירות המצוין של מחלקת ההגנה
קטגוריה:מפקדי פיקוד המבצעים המיוחדים
קטגוריה:לוחמי אריות הים
קטגוריה:בוגרי האקדמיה הימית של ארצות הברית
קטגוריה:מלחמת המפרץ: אישים
קטגוריה:אנשי הכוחות המזוינים של ארצות הברית במלחמת אפגניסטן
קטגוריה:מפקדי פיקוד הלוחמה המיוחדת של צי ארצות הברית
קטגוריה:מפקדי צוות 6 של אריות הים
קטגוריה:אמריקאים שנולדו ב-1952
חיים ליברמן (עיתונאי)

**חיים ליברמן** (ביידיש: **ליבערמאן**; באנגלית: **Chaim (Herman) Lieberman**; 1890 (או 1889) – 16 במאי 1963, כ"ב באייר תשכ"ג) היה עיתונאי, מבקר ספרות ומסאי כותב יידיש, יהודי אמריקאי ידוע, בעל טור ב"פאָרווערטס", שנודע במאמריו החריפים והפולמוסניים.

## קורות חיים
חיים ליברמן נולד בשנת 1890 בקוֹלְק (קאָלק, Kolki) שבווהלין, רוסיה (אוקראינה). התחנך ב"חדר" ובבית ספר יהודי מתקדם.

בשנת 1905, בנעוריו, היה בין היהודים הרבים מרוסיה שהיגרו לארצות הברית. שם המשיך את לימודיו בסיטי קולג' של ניו יורק (1907-10) ולאחר מכן בקולומביה קולג' (אוניברסיטת קולומביה), שם קיבל תואר בוגר ב-1926 והמשיך ללימודים מתקדמים בספרות, פילוסופיה ופסיכולוגיה. בשנת 1930 הצטרף לציונות הדתית.

כתב ספר פולמוסי נגד כתביו של שלום אש שנראו בעיניו מיסיונריים. ספרו שנכתב ביידיש תורגם לעברית בשם "נצרותו של שלום אש: תגובה על כתביו המיסיונריים" (תל אביב, 1954).

בשנת 1924 הצטרף לעיתון "פאָרווערטס", שבו כתב עד מותו.

בשנת 1959 (תשי"ט) הוציא לאור קונטרס נגד האדמו"ר מסאטמאר רבי יואל טייטלבוים בשם "דער רבי און דער שטן" (הרבי והשטן).

ליברמן נפטר ב-1963, בגיל 73.

## לקריאה נוספת
* הלל זידמן, חיים ליברמן וספרו החדש: סופר גדול במערכה למלחמת ה', המודיע, 19 בינואר 1951, עמ' 4

## קישורים חיצוניים
* 
* הרמן (חיים) ליברמן באתר ארכיון ייווא
* 
* 
* גענאַדי עסטרײַך, חיים ליבערמאַן — אַ פּאָפּולערער "פֿאָרווערטס"-זשורנאַליסט, פארווערטס, 11 ביוני 2010 
* דער רבי און דער שטן

## הערות שוליים

קטגוריה:בעלי טור יהודים אמריקאים
קטגוריה:מבקרי ספרות אמריקאים
קטגוריה:מבקרי ספרות יהודים
קטגוריה:מסאים יהודים אמריקאים
קטגוריה:עיתונאים יהודים אמריקאים
קטגוריה:עיתונאים כותבי יידיש
יוסף בן ישראל

**יוסף** (גם **יהוסף**) **בן ישראל** משתא היה רב, פילוסוף, משורר ופייטן יהודי-תימני בן המאה ה-16.

## קורות חייו
בן ישראל חי בשרעב במאה ה-16–17 והיה ראשון המשוררים ממשפחת משתא. לשירתו נודעת השפעה על שירי בן משפחתו הרב שלום שבזי, שחי כחמישים שנה אחריו, מבחינת סוגי השירים ורעיונותיהם והשימוש המופלג בלשון הערבית. הופנו אליו שאלות בתחום המחשבה היהודית.

לדעת הרב יוסף קאפח, מגיע ר' יוסף בן ישראל לשיאו בשיר "טאיר אלגון יבאת יחדי", שבו הוא נותן ביטוי להתרוממות מצורכי הגוף בזמן שהוא דבוק במושכלות.

ידועים לנו כ-110 שירים שכתב, בהם סליחות, קינות ושירי חול, וכן שירים העוסקים בגלות וגאולה, מחשבה ומוסר. כמה משיריו התחבבו במיוחד על יהודי תימן ובהם: אשאל אלהי יגאלה שבויים; אלהים אשאלה יוצר מאורים; ישקף אלקים ממעון קדשו.

שימש כרב וכמנהיג קהילות. בנו, ר' ישראל ספרא, היה גם הוא משורר ומעתיק ספרים. ר' שלום שבזי מזכיר דברי תורה בשמו.

## לקריאה נוספת
* 
* יהודה עמיר, שירי החידה של יוסף בן ישראל, בקורת ופרשנות 32 (תשנח) 137-161.
* יהודה עמיר, שירתו של רבי יוסף בן ישראל: תימן, סוף המאה הט״ז וראשית הי״ז, אוניברסיטת בר-אילן, 2000.
* יהודה עמיר, שירת ר' יוסף בן ישראל ופרקי יסוד בשירת יהודי תימן. כרך א יצא על ידי האגודה לטיפוח חברה ותרבות, תש"ף.
* יהודה רצהבי, שני שירי חידה ליוסף בן ישראל ("מגדולי משוררי תימן"), ידע-עם: במה לפולקלור יהודי יב, 31-32 (תשכ"ז), עמ' 56–60, תל אביב.
* יוסף קאפח, כתבים חלק ב', עמודים 989–990.

## קישורים חיצוניים
* יוסף בן ישראל ב'לקסיקון ליהדות תימן' באתר האגודה לטיפוח חברה ותרבות.
* 

## הערות שוליים

קטגוריה:רבני דרום תימן
קטגוריה:אחרוני תימן
קטגוריה:משוררים כותבי עברית
קטגוריה:ראשוני האחרונים
קטגוריה:פייטנים
קטגוריה:משוררים יהודים תימנים
לובני

**לובני** (באוקראינית: **Лубни**; ביידיש: **לובען**) היא עיר במחוז פולטבה, אוקראינה. ליד העיר זורם נהר הסולה.

## היסטוריה
לובני הוקמה על ידי ולדימיר הראשון בשנת ניצורה של רוס, בתחילה שימשה כמבצר שתפקידו היה להגן על גבולות המדינה מפני פלישות של שבטים נוודים. בראשית המאה ה-12 ליד לובני הובסו צבאותיהם של הקומנים על ידי צבאו של ולדימיר השני.

ב-1239 לובני נהרסה בזמן הפלישה המונגולית לנסיכויות הרוסיות.

ב-1591 לובני קיבלה זכויות מגדבורג.

פרק זמן חשוב בתולדות העיר שיחקה משפחת וישניובייצקי. בבעלות משפחה זו היה שטח גדול והם שלטו ב-53 יישובים, לובני הייתה עיר הבירה שלהם ובה הם התגוררו.

החל מסוף המאה ה-16 ועד אמצע המאה ה-17 פרצו בעיר מספר מרידות של הקוזאקים.

החל מ-1709 בלובני פעל בית מרקחת שדה וגן בוטני שבו גידלו צמחים לצרכים רפואיים.

ב-1901 בעיר העבירו מסילת רכבת.

העיר נכבשה על ידי הגרמנים ב-13 בספטמבר 1941 ושוחררה על ידי הצבא האדום ב-18 בספטמבר 1943.

## אוכלוסייה
אוכלוסיית לובני לפי שנים:

## יהודי לובני
יהודים התיישבו בלובני בחצי הראשון של המאה ה-17, לשם הוזמנו על ידי משפחת וישניובייצקי, אך בזמן מרד חמלניצקי הקהילה נפגעה קשות ופסקה להתקיים. הקהילה חודשה בסוף המאה ה-18. האוכלוסייה היהודית גדלה ומ-361 ב-1847 מספר היהודים הגיע ל-3,006 ב-1897.

בין 1880 ל-1883 החזיק שלום עליכם במשרת רב מטעם בעיר (כפי שמובא בספרו האוטוביוגרפי "חיי אדם").

הקהילה נפגעה קשות בתקופת הפוגרומים בזמן מלחמת האזרחים ברוסיה.

ב-1939 בלובני התגוררו 2,833 יהודים שהיוו 10,5 אחוזים מכלל האוכלוסייה.

כחודש לאחר הכיבוש הגרמני 1,865 יהודי לובני והסביבה רוכזו בכיכר קירוב של לובני והובלו מחוץ לעיר ושם נרצחו. את היהודים שרוכזו לפני רציחתם תיעד בצילומיו הצלם הצבאי הגרמני יוהנס הלה. בין השנים 1941–1942 בסך הכל נרצחו כ-2,000 יהודי לובני.

לאחר המלחמה שבו יהודים מעטים ללובני. לתקופה קצרה (עד 1947) חודשו חיי הקהילה ובית הכנסת של העיר שב לפעול. בשנת 1947 סגרו השלטונות את בית הכנסת. לפי מרשם האוכלוסין שנערך בשנת 1959, התגוררו בעיר כ-600 יהודים (2% מכלל האוכלוסייה). בשנת 1970 חיו בעיר כ-250 יהודים. לאחר התפרקות ברית המועצות ב-1991 עזבו כמעט כל היהודים את לובני.

## קישורים חיצוניים

* 
* תולדות הקהילה היהודית בלובני
* 
* 
* 

## הערות שוליים

קטגוריה:מחוז פולטבה: ערים
קטגוריה:שואת יהודי אוקראינה
קטגוריה:יישובים שהוקמו במאה ה-10
פטליאקוב Pe-8

**פטליאקוב Pe-8** (ברוסית: **Петляков Пе-8**) היה מפציץ כבד ששירת בחיל האוויר הסובייטי בימי מלחמת העולם השנייה. המטוס נחשב למפציץ האסטרטגי הראשון שנבנה בברית המועצות. הוא התחיל לפעל בשנת 1941 ושמש לתקיפת שדות תעופה גרמניים, חצרות הרכבת ומתקנים אחרים.עם תום המלחמה, רוב המטוסים הועברו מיחידות קרביות ליחידות שפעלו להעברת מטען.

## פיתוח
פיתוח המטוס החל לאחר דרישת חיל האוויר הסובייטי למפציץ חדש יחליף את המפציצים הכבדים אשר היו מיושנים ומסורבלים. דרישות אלה כללו יכולת נשיאת פצצות במשקל 2,000 ק"ג וטווח פעולה של 4,500 ק"מ. פיתוח המטוס החל בשנת 1934, כאשר הפיתוח של המטוס הוקצה ללשכת עיצוב שבה עשה את העבודה צוות TB-3 מייל. למטוס היו זוג כנפיים עשויות מוטות פלדה, אשר היו מכוסות בד. צורת הישיבה של הטייסים הייתה זה לצד זה. המטילן ישב בחרטום המטוס בצוותא עם איש צריח החמוש בתותח בקוטר 20 מ"מ. תוספת דמוית גונדולה בצבצה מתחת לחרטום. תותחן הזנב ישב בחלק האחורי עם מקלע ועוד תותח רכוב בתוך צוהר. התא הפנימי של הפצצות החזיק עד 4,000 ק"ג של פצצות. בניית אב טיפוס שני החלה באפריל 1936. אף על פי מתקני הייצור במפעל מספר 124 היו מוכנים כבר ב-1937, ההוראה להתחיל לא ניתנה עד 1939.

## קישורים חיצוניים

* תיאור המטוס

 
קטגוריה:מטוסים סובייטיים במלחמת העולם השנייה
קטגוריה:מפציצים מתוצרת ברית המועצות
מירהורוד

**מירהורוד** (באוקראינית: **Миргород**; ברוסית: מירגורוד) היא עיר במחוז פולטבה שבאוקראינה.

## היסטוריה
מירהורוד הוקמה ב-1575 והייתה חלק מהדוכסות הגדולה של ליטא. ב-1654 נכבשה על ידי האימפריה הרוסית.

ב-1865 בעיר התגוררו 9,842 תושבים שגרו ב-1,166 בתים, בעיר היה בית חולים אחד וסניף דואר. בסוף המאה ה-19 דרך העיר עברה מסילת רכבת שחיברה את קייב עם פולטבה.

העיר נכבשה על ידי הגרמנים ב-13 בספטמבר 1941 ושוחררה על ידי הצבא האדום ב-18 בספטמבר 1943.

## הקהילה היהודית

## ערים תאומות
* 
* 
* 

## קישורים חיצוניים

* 
* 
* מירגורוד ביברייסקיה אנציקלופדיה 
* 

קטגוריה:מחוז פולטבה: ערים
קטגוריה:יישובים שהוקמו במאה ה-16
אוברוורט

**אוברוורט** (בגרמנית: **Oberwart**, בהונגרית: **Felsőőr**, בקרואטית: **Gornja Borta**), היא עיר במדינת המחוז בורגנלנד שבאוסטריה, ומשמשת כבירת מחוז אוברוורט. העיר שוכנת על גדת נהר פינקה שהוא יובל של נהר ראבה, יובל של הדנובה.

העיר נחשבת לבירה האתנית והתרבותית של המיעוט ההונגרי בבורגנלנד.

## היסטוריה
היישוב הוקם במאה ה-11 על ידי החיילים ההונגרים. תפקידו היה להגן על גבולות המדינה. לראשונה מוזכר בתעודה משנת 1327 בשם **Superior Eör**. עד 1921 היישוב היה חלק ממחוז ואש.

## אוכלוסייה
אוכלוסיית אוברוורט לפי שנים:

## ערים תאומות
*

## קישורים חיצוניים

* 

## הערות שוליים

קטגוריה:בורגנלנד: ערים
יהושע אשר רבינוביץ

רבי **יהושע אשר רבינוביץ** (בערך תקנ"ח, 1798 - כ"ה באייר תרכ"ב, 1862) היה אבי שושלת פוריסוב. בנו של "היהודי הקדוש" מפשיסחה.

## ביוגרפיה
בנם של רבי יעקב יצחק רבינוביץ ושיינדל פריידא בת רבי גדליה מאפטא. בילדותו חלה והיה על סף מוות. על פי המסופר במשפחה, אביו הפקיד את כל נכסיו לעניים באמרו שקיום מצווה למעלה מן הטבע היא סגולה לישועה למעלה מן הטבע, והילד הבריא. החסידים תלו את חוליו בהקפדתו של החוזה מלובלין על אביו. בילדותו נשלח ללמוד אצל המגיד מקוז'ניץ. כמו כן נסע לשרף מסטרליסק ורבי ישראל מרוז'ין. לאחר נישואיו כיהן ברבנות זליחוב, אך עזב בשל מחלוקת בין חסידי ומתנגדי העיירה. הוא כיהן כרבה של העיירה שנציה הסמוכה לפוריסוב, ובשנת תרי"ב החל לכהן כרבה של פוריסוב. הוא התפרסם על שם עיירה זו וכיהן בה כרב ואדמו"ר 10 שנים, עד לפטירתו. נקבר בבית הקברות סטרבולה בפאתי פוריסוב. קברו והאוהל שעליו שוחזרו בשנת תשע"ה.

## משפחתו
נישא לבתו של רבי יחזקאל מקוז'ניץ. היא נפטרה ללא שנולדו להם ילדים. הוא נישא בשנית ללאציא בת הרב נפתלי הירצל הלברשטאדטר תלמידו של אביו ונכדו של רבי יחיאל מרגליות רבה של הורדנה. להם נולדו ארבעה ילדים. בשלישית נישא לבתו של רבי מרדכי מזליחוב, נכדו של החוזה מלובלין, להם נולד בן.

על פי המסורת החסידית, לא נולדו לו ילדים מספר שנים לאחר נישואיו, ואביו אמר שנועדו לו עוד ארבעה ילדים אך הוא נותנם במתנה לבנו זה. בניו ראו את עצמם כבניו של היהודי הקדוש ואמרו קדיש לאחר פטירתו.
*הרב יעקב צבי רבינוביץ. ממלא מקום אביו בפוריסוב. מחבר הספר עטרה לראש צדיק.
*הרב אריה מרדכי (תקצ"ג - ג' בתמוז תרמ"ה). כיהן ברבנות נובומינסק, ועסק בגמילות חסדים ועזרה לאלמנות. בשנת תרל"ד עלה לירושלים. הוא הצהיר שזונח את רבנותו וגינוני משפחת האדמו"רות, והפסיק ללבוש ספודיק בימות השבוע. בנו ר' יהושע אשר שימש כגבאי של בית הכנסת תפארת ישראל של חסידי סדיגורה-בויאן בעיר העתיקה. בתו של רבי אריה מרדכי, חיה, נישאה לרבי אלעזר מנחם וקסלשטיין (וולף), נכדו של רבי יששכר דב בעריש טורנהיים, מייסד שושלת וולברוז', ובזיווג שני נישאה לרבי יוסף משה הלברשטאם, משושלת צאנז. 
*הרב אברהם דוד נפתלי ירחמיאל מפוריסוב.
*רויזא רבקה, אשת רבי משה אליקים בריעה גולדברג מזליחוב.
*רבי מאיר שלום רבינוביץ מקאלושין. מחבר הספר נהר שלום.

## לקריאה נוספת
*מרדכי ברנשטיין, **למשפחותם**, קהילות המבשר 301, ל' בסיוון תשע"ה.
## הערות שוליים

קטגוריה:אדמו"רי פשיסחה
קטגוריה:רבנים פולנים
חאבייר מאנקייו

**חאבייר מאנקייו גייטן** (בספרדית: **Javier Manquillo Gaitán**, נולד ב-5 במאי 1994) הוא כדורגלן ספרדי המשחק בסלטה ויגו.

## קריירה
מאנקייו, שנולד במדריד, התחיל לשחק כדורגל בעיר הולדתו, בקבוצה ריאל מדריד, לצד אחיו התאום ויקטור. ב-2007 עבר למחלקת הנוער של אתלטיקו מדריד בחודש נובמבר 2011 הוא ערך את הופעת הבכורה הרשמית שלו עם הקבוצה הראשונה, כששיחק במשחק ידידותי נגד הקבוצה המצרית א-זמאלכ. מאנקייו האריך את חוזהו עד 2016.

ב-6 באוגוסט 2014, הצטרף מאנקייו לליברפול בעסקת השאלה לשנתיים עם אופציה לרכישה אחרי העונה הראשונה שלו באנפילד. הוא ערך את הופעת הבכורה שלו ב-17 באוגוסט במשחק הראשון של המועדון בפרמייר ליג. מאנקייו שיחק 90 דקות מלאות בניצחון על 1–2 סאות'המפטון באנפילד.

ב-25 ביולי 2015 הושאל לאולימפיק מרסיי הצרפתית.

ב-25 באוגוסט 2016 הושאל לסנדרלנד.

ב-21 ביולי 2017 חתם בניוקאסל יונייטד. ב-11 בספטמבר 2021 כבש שער בכורה בהפסד 1–3 למנצ'סטר יונייטד.

ב-21 בינואר 2024 חזר לספרד וחתם לשנה וחצי בסלטה ויגו.

## תארים
; אתלטיקו מדריד
*לה ליגה: 
*גביע המלך הספרדי: 
*הליגה האירופית: 
*הסופר קאפ האירופי: 

## קישורים חיצוניים

קטגוריה:בלמי כדורגל ספרדים
קטגוריה:כדורגלנים ספרדים
קטגוריה:כדורגלני אתלטיקו מדריד
קטגוריה:כדורגלני ליברפול
קטגוריה:כדורגלני אולימפיק מרסיי
קטגוריה:כדורגלני סנדרלנד
קטגוריה:כדורגלני ניוקאסל יונייטד
קטגוריה:כדורגלני סלטה ויגו
קטגוריה:מדריד: כדורגלנים
קטגוריה:ספרדים שנולדו ב-1994
לוקה רוטקוביץ'

**לוקה רוטקוביץ**' (נולד ב-5 ביולי 1988) הוא כדורגלן עבר מונטנגרי ששיחק בעמדת החלוץ.

## קריירה
לוקה רוטקוביץ' נולד בפודגוריצה, אז חלק של יוגוסלביה. רוטקוביץ' התחיל את הקריירה שלו בפטרובאץ. כבר בעונת הבכורה שלו כבש 7 שערים ועזר לקבוצה להישאר בליגה. עונה לאחר מכן הפך לשחקן הרכב ועד אמצע העונה הספיק לכבוש 7 שערים.

ב-21 בפברואר 2012 חתם בבודוצ'נוסט פודגוריצה עימה סיים במקום השני בליגה. בעונת  מעמדו של השחקן נחלש ובינואר שוחרר וחתם ביריבה העירונית מלאדוסט. בינואר  חתם במורנר בר במדיה כבש 8 שערים עד לסיום העונה. את עונת  התחיל עם 8 שערים עד ינואר שבמהלכו עזב לראשונה את מונטנגרו וחתם במכבי פתח תקווה הישראלית עד לסיום העונה.

בתום העונה חזר למורנר בר במדיה כבש 9 שערים ב-11 הופעות. בינואר  חתם באוקז'טפס הקזחית. לקראת עונת  חתם בדינמו מינסק. במהלך העונה הוא כבש 5 שערים והקבוצה סיימה את העונה במקום השלישי.

בסוף העונה, חתם באנסן גרינרס מליגת העל של קוריאה הדרומית, שהוקמה באותה שנה.

## קישורים חיצוניים

קטגוריה:כדורגלנים מונטנגרים
קטגוריה:קשרי כדורגל מונטנגרים
קטגוריה:פודגוריצה: כדורגלנים
קטגוריה:כדורגלני בודוצ'נוסט פודגוריצה
קטגוריה:כדורגלני OFK טיטוגרד
קטגוריה:כדורגלני מורנר בר
קטגוריה:כדורגלני מכבי פתח תקווה
קטגוריה:כדורגלני אוקז'טפס
קטגוריה:כדורגלני דינמו מינסק
קטגוריה:כדורגלנים זרים בישראל
קטגוריה:ספורטאים מונטנגרים בישראל
קטגוריה:ספורטאים זרים בקזחסטן
קטגוריה:ספורטאים מונטנגרים בבלארוס
קטגוריה:ספורטאים זרים בקוריאה הדרומית
קטגוריה:ספורטאים זרים בבנגלדש
קטגוריה:מונטנגרים שנולדו ב-1988
וילי קאולי-סטיין

**וילי טריל קאולי-סטיין** (באנגלית: **Willie Trill Cauley-Stein**; נולד ב-18 באוגוסט 1993) הוא כדורסלן עבר אמריקאי ששיחק בעמדת הסנטר בליגת ה-NBA.

## נעורים וקריירת מכללות
קאולי-סטיין נולד בעיירה הקטנה ספירויל שבקנזס, בנם של וילי קאולי ומרלן סטיין. שני הוריו היו שחקני כדורסל מצטיינים בתקופת לימודיהם במכללה, הם לא נישאו ונפרדו זמן קצר לאחר הולדת בנם. קאולי-סטיין גדל בבית הורי אמו בקנזס, הוא הצטיין בכדורסל ובפוטבול, אך ציוניו לא אפשרו לו להתקבל לקולג'. קאולי-סטיין הוא יהודי מצד אמו. הוא עבר ללמוד בבית ספר גדול יותר המרוחק כחמש שעות נסיעה מהעיירה בה גדל. הוא נלקח תחת חסותו של ויל שילדס, שחקן פוטבול ב-NFL שבנו שיחק יחד עם קאולי-סטיין.

ב-2012 החל ללמוד באוניברסיטת קנטקי. בעונתו הראשונה בקבוצת הכדורסל של קנטקי שימש מחליפו של נרלנס נואל ולאחר פציעתו של נואל תפס את עמדת הסנטר הפותח. הוא רשם ממוצע של 8.3 נקודות, 6.2 ריבאונדים ו-2.1 חסימות למשחק ונבחר לחמישיית העונה בליגת ה-SEC אליה משתייכת קנטקי. בעונתו השנייה רשם ממוצע של 6.8 נקודות, 6.1 ריבאונדים ו-2.9 חסימות למשחק. הוא נבחר לחמישיית ההגנה של ה-SEC. בעונתו השלישית רשם ממוצע של 8.9 נקודות, 6.4 ריבאונדים ו-1.7 חסימות למשחק ונבחר על ידי איגוד המאמנים לשחקן ההגנה של השנה ב-NCAA. כמו כן נבחר לחמישיית העונה ב-NCAA.

## קריירה מקצועית
### סקרמנטו קינגס
בדראפט ה-NBA 2015 נבחר במקום השישי על ידי סקרמנטו קינגס. הוא השיג במהלך העונה ממוצעים של 7.0 נקודות ו-5.3 ריבאונדים למשחק ונבחר לחמישיית הרוקיז השנייה של העונה.

### גולדן סטייט ווריורס
ביולי 2019, לאחר 4 עונות בסקרמנטו, חתם על חוזה בגולדן סטייט ווריורס.

### דאלאס מאבריקס
בינואר 2020, לאחר 41 משחקים בגולדן סטייט, הועבר קאולי-סטיין בטרייד לדאלאס מאבריקס בתמורה לבחירת דראפט עתידית. לקראת חידוש עונת  ב"בועה באורלנדו" הודיע שלא יצטרף למאבריקס, על מנת להיות לצד בת זוגו ההרה.

ב-15 בינואר 2022 שוחרר מהקבוצה כדי לפנות מקום בסגל להחתמת מרקיז כריס.

### פילדלפיה 76
ב-24 בפברואר 2022 חתם על חוזה לעשרה ימים בפילדלפיה 76'.

## סטטיסטיקות הקריירה
### בעונה הסדירה של ה-NBA

## קישורים חיצוניים

* פרופיל, באתר אוניברסיטת קנטקי
* Superstardom Awaits Willie Cauley-Stein...If He Finally Decides He Wants It, באתר bleacherreport.com, 12 בדצמבר 2014

## הערות שוליים

קטגוריה:אמריקאים ילידי קנזס
קטגוריה:כדורסלני אוניברסיטת קנטקי
קטגוריה:כדורסלני סקרמנטו קינגס
קטגוריה:כדורסלני גולדן סטייט ווריורס
קטגוריה:כדורסלני דאלאס מאבריקס
קטגוריה:כדורסלני פילדלפיה 76'
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלנים יהודים
קטגוריה:בחירות דראפט של סקרמנטו קינגס
קטגוריה:קנזס: כדורסלנים
קטגוריה:אמריקאים שנולדו ב-1993
צ'ישמי

**צ'ישמי** (בבשקירית **Шишмә**, בטטרית **Чишмә**, ברוסית **Чишмы**) – יישוב עירוני , מרכז נפת צ'ישמי של רפובליקת בשקורטוסטן ברוסיה.

## גאוגרפיה
היישוב נמצא 37 ק"מ דרומית־מערבית מאופה. ליד צ'ישמי נמצאת תחנת רכבת.

## היסטוריה
alt=מבנה אבן עם בסיס מרובע, כיפה עגולה ופתחים בקירות|ממוזער|מאוזולאום של חוסיין בק
היישוב נוסד בשנת 1650. קיבל הגדרה של "יישוב עירוני" בשנת 1946.

לאזור צ'ישמי יש עבר היסטורי עשיר. במאות השלוש־עשרה–ארבע־עשרה שבט מין של העם הבשקירי התיישב באזור הזה על גדות נהר דים. מאוחר יותר התיישבו באזור הזה טטרים ומישארים שנמלטו מחאנות קאזאן, מורדובים ממחוז פנזה, וכן רוסים ואוקראינים.

ליד העיר נמצא אחד מאתרי העתיקות החשובים של בשקורטוסטן – המאוזולאום של חוסיין בק, מנהיג מהמאה ה-14 שהמיר את דתם של הבשקירים לאסלאם. המבנה נהרס במאה ה-18, אך שוחזר ב־1911.

## דמוגרפיה
בעיר מתגוררים 21,994 בני אדם לפי מפקד האוכלוסין של בשקורטוסטן לשנת 2015.

לפי מפקד האוכלוסין של רוסיה משנת 2010 ביישוב גרו 56.5% טטרים, 21.8% רוסים, 15.9 בשקירים, 2.7% אוקראינים, וכן בני לאומים אחרים.

## כלכלה
כלכלת היישוב והאזור סביבו מתבססת על מספר מפעלי תעשייה גדולים, בהם מפעלים לייצור סוכר, שמן חמניות, רעפים, וכן חוות חקלאיות.

## תחבורה
ליד העיר נמצאת תחנת רכבת במסילת הברזל על־שם קויבישב, עם חיבור לאופה, סמרה, ואוליאנובסק.

## קישורים חיצוניים

* 
* Достопримечательности / Мавзолей Хусейн-бека, על מאוזולאום חוסיין בק באתר נפת צ'ישמי

## הערות שוליים

קטגוריה:בשקורטוסטן: יישובים
קטגוריה:יישובים שהוקמו ב-1650
היד שקפאה

**היד שקפאה** הוא ספר שחיבר אורי שגיא, אשר היה אחראי על ניהול המשא ומתן בין ישראל וסוריה בשנים 1999–2000.

הספר עוסק בדילמות, בהתרחשויות ובהבנות שהיו מאחורי הקלעים של המשא ומתן שהתקיים בין סוריה וישראל בתקופה המדוברת.

החלק שעוסק במשא ומתן הגלוי כולל בתוכו גם תיאורים מפורטים על ועידת שפרדסטאון  שהתקיימה בינואר 2000, עם נשיא ארצות הברית ביל קלינטון, מזכירת המדינה של ארצות הברית מדליין אולברייט, המתווך דניס רוס, שר החוץ הסורי פארוק א-שרע וראש ממשלת ישראל אהוד ברק. שגיא ביקש מברק שלא לנסוע לוועידה, ולתת לצוות המקצועי לעבוד במקומו. שגיא כותב כי ברק סירב, והעדיף להיות נוכח ולדון בסוגיית הביטחון והנורמליזציה בלבד, כך שנשאר זמן מועט לסוגיית המים והגבולות. טענתו של שגיא הייתה כי ההתחמקות מנושאים אלו הייתה מה שהכשיל את הוועידה.

בספר מתוארת משנתו המדינית-ביטחונית של שגיא הגורסת כי המשך קיומה של מדינת ישראל לא תלוי רק בשטחים בהם היא מחזיקה, אלא גם בקביעת גבולות הקבע והכרה בהם ברמה בין-לאומית. כוח צבאי איננו מספיק לקיומה של מדינה, ויש להעמיק ולחזק את הרכיב המדיני. שגיא מאמין כי הסכם טוב המבטיח את האינטרסים של המדינה בהיבט הגבולות, המים והביטחון הוא הסכם הדורש ויתורים על שטחים. בספר מסביר שגיא כי על מנת להגיע להסדר, כל צד מוכרח להתחשב באתוס של השני.

## קישורים חיצוניים
*
*"היד שקפאה", באתר ידיעות אחרונות
*אורי שגיא מרצה בנושא הספר "היד שקפאה" באוניברסיטת תל אביב, 12 בנובמבר 2011
* 
קטגוריה:תהליך השלום הישראלי-סורי
קטגוריה:ספרי 2011
קטגוריה:ספרי עיון בעברית
קטגוריה:ספרי הוצאת משכל
בוסניה והרצגובינה במשחקים הפאראלימפיים

**[[בוסניה והרצגובינה]]** השתתפה לראשונה ב באטלנטה (1996). עד שנת 1992, הייתה בוסניה והרצגובינה חלק מיוגוסלביה, וספורטאיה התחרו במסגרת המשלחת היוגוסלבית. במשחקי החורף לוקחת בוסניה והרצגובינה חלק בכל הטורנירים מאז המשחקים הפאראלימפיים ונקובר (2010). 

לאורך השנים זכו ספורטאי בוסניה והרצגובינה בתחרויות הכדורעף. במשחקי החורף לא הצליחו חברי המשלחת לזכות במדליה פאראלימפית ולא הגיעו להישגים ספורטיביים משמעותיים.

## מדליות לפי אולימפיאדה
### משחקי הקיץ

## ראו גם
* בוסניה והרצגובינה במשחקים האולימפיים
* בוסניה והרצגובינה במשחקים האולימפיים לנוער

## קישורים חיצוניים
* בוסניה והרצגובינה באתר הוועד הפאראלימפי הבינלאומי

קטגוריה:מדינות במשחקים הפאראלימפיים
קטגוריה:בוסניה והרצגובינה: ספורט
חורים ברשת

**חורים ברשת** הוא אתר חדשות ותכנים בעברית שנפתח כבלוג באוקטובר 2006 על ידי גל מור ועם השנים צמח לגוף מדיה ישראלי המיועד לדור המחובר על פי הגדרתו. המסקרת מגוון נושאים כמו תרבות רשת, חדשנות, סטייל, מדיה, בעלי חיים, בריאות, צילום ועוד. התכנים בערוצי המדיה של חורים ברשת מיועדים לקהל הצורך אותם דרך מובייל ורשתות חברתיות, בהתאם לשינויים בהרגלי הצריכה במדיה בשנים האחרונות.

## היסטוריה
בחודש יולי, 2012, חורים ברשת יצא בקמפיין מימון המון דרך הדסטארט במטרה לשדרג את האתר ולהפוך אותו לפלטפורמת חדשות חברתית. הקמפיין גייס יותר מ-209,000 שקלים, הסכום הגבוה ביותר שגויס עד אז לגוף מדיה בישראל.

בחודש מאי, 2015, הכריז חורים ברשת על עסקת פרסום לטווח ארוך עם חברת המלצות התוכן המסחרי "טאבולה", במסגרתה הוסרו כל הבאנרים מהאתר והוחלפו בהמלצות תוכן מסחרי בלבד.

חורים ברשת מפרסם תכנים מדי יום, שנכתבים על ידי כתבי המערכת וכתבים קהילתיים.

בחודש מרץ 2015, נפתחה תוכנית הכתבים הקהילתיים של חורים ברשת. במסגרת תוכנית זו, גויסו כותבים שמתוגמלים על פי צפיות בכתבות שלהם. על פי מודל זה, הכתב לא מקבל תשלום עבור כתיבת התוכן אלא עבור מספר האנשים שהיו באינטראקציה עם התוכן בכל תקופת ההתקשרות שלו עם חורים ברשת. עד כה גויסו שבעה כתבים קהילתיים בסבב הראשון של התוכנית.

בחודש אוגוסט 2015 הכריז האתר על הפסקת השימוש בבאנרים פרסומיים ומעבר לפרסום המתבסס אך ורק על כתבות תוכן הדומות לתוכן המערכתי באתר לצד ציון שם כל מפרסם. בין המפרסמים תכנים במודל הפרסום ב"חורים ברשת" בעבר ובהווה נמנים שטראוס, קוקה-קולה, קולנוע לב, AllJobs והקריה האקדמית אונו.

בחודש אוגוסט 2021 האתר עבר לבעלות חברת BUYPOST  חברה לקידום תכנים ברשת.

## קישורים חיצוניים
* 

## הערות שוליים

קטגוריה:אתרי אינטרנט ישראליים
קטגוריה:אתרי אינטרנט שהושקו ב-2006
קטגוריה:אתרי חדשות ישראליים
אדריאן אדמונדסון

**אדריאן צ'ארלס "אייד" אדמונדסון** (**Adrian Charles "Ade" Edmondson**; נולד ב-24 בינואר 1957) הוא קומיקאי, שחקן ומוזיקאי אנגלי.

## ביוגרפיה

נולד בברדפורד, יורקשייר לאב שהועסק כמורה לגאוגרפיה בכוחות המזוינים. הוא נדד עם משפחתו בין בסיסי צבא במזרח התיכון, וחזר לבריטניה בגיל אחת-עשרה. אדמונדסון היה תלמיד פרוע ומעורב במעשי ונדליזם ושכרות; הוא טען שהוכה במקל שישים ושש פעמים וספג אינספור צליפות ערדל. בגיל העשרה החל להתעניין במשחק. הוא החל בלימודי דרמה באוניברסיטת מנצ'סטר, שם פגש את חברו ושותפו לעתיד ריק מייאל. הצמד, שהתאפיין בסלפסטיק וולגרי ואלים במיוחד, היה במהרה להצלחה גדולה. הם ובדרנים צעירים אחרים פתחו ביחד את מועדון 'הרצועה הקומית' בלונדון, אחד המוקדים של הסצנה האלטרנטיבית בקומדיה הבריטית בשנות ה-80. זו ניחנה בגישה בוטה וישירה יותר (וגם פחות סקסיסטית וגזענית) ביחס למקובל עד אז. ב-1982 קיבלו החברים פינה בערוץ 4 החדש. במקביל כיכבו בתוכנית 'הצעירים' בבי.בי.סי. משדרים אלה הביאו את הסגנון ששגשג ב'רצועה הקומית' אל הקהל הרחב. 

ב-11 במאי 1985 נשא אדמונדסון לאישה את ג'ניפר סונדרס, אחת משותפותיו. ב-1987 החלו הוא ומייאל לככב ב"Filthy Rich and Catflap", שנכתבה על ידי בן אלטון. ב-1989 ערך אדמונדסון הופעת אורח בפתן השחור בתפקיד הברון האדום. 

ב-1991 העלו הוא ומייאל את 'תחתית' (Bottom), שהפכה לסדרת קאלט. הם גילמו שני מובטלים מוזנחים. דמותו של אדמונדסון, אדי אליזבת היטלר, ספגה לעיתים קרובות מכות קשות מריצ'י ריצ'רד בגילומו של מייאל. 'תחתית' שודרה במשך ארבע עונות וזכתה להמשכים ולעיבודים. במקביל לעבודתו עם שותפו הופיע אדמונדסון בסדרות טלוויזיה, סרטים ומחזות שונים. בין היתר היה לו תפקיד קבוע ב'הולבי סיטי'. ב-2011 הנחה תוכנית תעודה משלו על חבלי בריטניה. ב-2013 זכה בגמר סלבריטי מאסטר שף. הוא דחה שמועות על כך שמייאל והוא יתאחדו מחדש, באמרו שהוא זקן מדי. לאחר מכן היה אחד מנושאי הארון כשחברו נפטר. ב-2008 ייסד להקה קטנה משלו; הוא הופיע כמוזיקאי באופן מזדמן מ-1984.

ב-2016 שיחק בתור הרוזן רוסטוב במיני-סדרה "מלחמה ושלום", שכתב התסריטאי אנדרו דייוויס, ומבוססת על הרומן "מלחמה ושלום" מאת הסופר הרוסי לב טולסטוי. 

ב-2018 שיחק במיני-סדרת הדרמה "נעלמת" של רשת Sky Atlantic בכיכובו של לני ג'יימס. 

בשנת 2021 שיחק בעונה השנייה של הסדרה הקומית של ה-BBC "חוזרת לחיים" (אנ') בתור ג'ון בובאק. 

בשנת 2025 החל לשחק בסדרה "הנוסע השמיני: כדור הארץ" ברשת הולו, שנכתבה ומבוימת על ידי נואה האולי, בהתבסס על זיכיון "הנוסע השמיני". 

## קישורים חיצוניים

קטגוריה:שחקני קולנוע וטלוויזיה אנגלים
קטגוריה:קומיקאים בריטים
קטגוריה:מוזיקאים אנגלים
קטגוריה:בוגרי אוניברסיטת מנצ'סטר
קטגוריה:בריטים שנולדו ב-1957
עונת 1970/1971 ב-NBA

**עונת 1970/1971** היא העונה ה-25 של ליגת ה-NBA. העונה הסתיימה עם זכייתה הראשונה של מילווקי באקס בתואר האליפות, לאחר שבסדרת הגמר ניצחה את בולטימור בולטס בתוצאה 4–0. לו אלסינדור זכה בתואר ה-MVP של סדרת הגמר לאחר שהעמיד בסדרה ממוצעים של 27.0 נקודות ו-18.5 ריבאונדים למשחק. ביום שלאחר הזכייה באליפות, ב-1 במאי 1971, הודיע אלסינדור על שינוי שמו ל"כרים עבדול-ג'באר" כחלק מתהליך המרת דתו לאסלאם. בעונתו השנייה בליגה, בה רשם ממוצעים עונתיים של 31.7 נקודות ו-16.0 ריבאונדים, זכה אלסינדור גם בתואר ה-MVP של העונה הסדירה. בתחילת העונה הצטרפו ל-NBA שלוש קבוצות – קליבלנד קאבלירס, פורטלנד טרייל בלייזרס ובאפלו ברייבס – שהעמידו את מספר קבוצות הליגה על 17 בסך הכול. הקבוצות נחלקו לראשונה לשני מחוזות – מזרח ומערב – שכל אחת מהן חולקה לשני בתים בעלי ארבע או חמש קבוצות.

## דראפט 1970
הדראפט בעונה זו התקיים ב-23 במרץ 1970 בעיר ניו יורק. דראפט 1970 נחשב בעיני רבים לאיכותי במיוחד - שבעה מבין הנבחרים בדראפט חברים בהיכל התהילה של הכדורסל, ו-12 שחקנים השתתפו במשחק האולסטאר. שבע מתוך שמונה הבחירות הראשונות בדראפט נבחרו במהלך הקריירה למשחק האולסטאר: בוב לניר נבחר בבחירה הראשונה על ידי דטרויט פיסטונס, ואחריו נבחרו רודי טומג'נוביץ' (בחירה שנייה), פיט מרוויץ' (3), דייב קאונס (4), סם לייסי (5), ג'ון ג'ונסון (7) וג'ף פיטרי (8). בהמשך הדראפט נבחרו גם האולסטארים קלווין מרפי (בחירה 18), נייט ארצ'יבלד (19), צ'ארלי סקוט (106), דן איסל (122) ורנדי סמית' (205). לניר, מרוויץ', קאונס, מרפי, ארצ'יבלד ואיסל חברים בהיכל התהילה, כמו גם דינו מנגין שנבחר בבחירה ה-182 אך מעולם לא שיחק ב-NBA. בסיום העונה זכו במשותף ג'ף פיטרי מפורטלנד טרייל בלייזרס ודייב קאונס מבוסטון סלטיקס בתואר רוקי השנה.

להלן רשימת נבחרי הסיבוב הראשון (מתוך 19 סיבובים):

## אולסטאר
משחק האולסטאר בעונה זו נערך ב-12 בינואר 1971 בסן דייגו, קליפורניה.
המאמנים במשחק היו רד הולצמן מניו יורק ניקס ולארי קוסטלו ממילווקי באקס. חמישיית המזרח כללה את וולט פרייזר, ארל מונרו, ג'ון האבליצ'ק, בילי קנינגהם וויליס ריד, וחמישיית המערב כללה את ג'רי וסט, דייב בינג, קוני הוקינס, ג'רי לוקאס ולו אלסינדור. במשחק עצמו ניצחה קבוצת המערב בתוצאה 108–107 ובתואר ה-MVP של משחק האולסטאר זכה לני וילקינס שקלע 21 נקודות כמחליף עבור קבוצת המערב.

## העונה הסדירה

*כוכבית מסמנת קבוצה שהעפילה לפלייאוף.

## מובילי הקטגוריות הסטטיסטיות

## פרסים
[ממוזער|שמאל|220px|[כרים עבדול-ג'באר|לו אלסינדור, ה-MVP של העונה הסדירה]]
* **[[MVP של העונה הסדירה ב-NBA|MVP של העונה הסדירה]]** - לו אלסינדור, מילווקי באקס
* **[[רוקי השנה ב-NBA|רוקי העונה]]** - ג'ף פיטרי, פורטלנד טרייל בלייזרס ודייב קאונס, בוסטון סלטיקס.
* **[[מאמן השנה ב-NBA|מאמן העונה]]** - דיק מוטה, שיקגו בולס

### חמישיות העונה

### חמישיות ההגנה

### חמישיית הרוקיז

* קלווין מרפי (סן דייגו)
* ג'ף פיטרי (פורטלנד)
* פיט מרוויץ' (אטלנטה)
* דייב קאונס (בוסטון)
* בוב לניר (דטרויט)

## פלייאוף 1971
**סגל האלופה, [[מילווקי באקס]]:** לו אלסינדור, אוסקר רוברטסון, בוב דאנדרידג', ג'ון מקגלוקלין, גרג סמית', בוב בוזר, לוציוס אלן, דיק קנינגהם, מקוי מקלמור, ג'ף וב, בוב גריסן ומארב וינקלר.**[[מאמן|מאמן ראשי]]:** לארי קוסטלו.

## קישורים חיצוניים

## הערות שוליים

1970/1971
NBA
NBA
קטגוריה:1970 בארצות הברית
קטגוריה:1971 בארצות הברית
קרב גינגאט

**קרב גינגאט** (בצרפתית: **Bataille de Guinegatte**) ידוע גם בשם "קרב הדורבנות" (באנגלית: Battle of the Spurs) או "יום הדורבנות" (בצרפתית: Journée des éperons) התרחש ב-16 באוגוסט 1513. במסגרת מלחמת ליגת קמברה, בתקופת המלחמות האיטלקיות המתמשכות.

כוחות אנגליים וקיסריים תחת הנרי השמיני ומקסימיליאן הראשון הפתיעו והביסו גוף של חיל פרשים צרפתי. לאחר מכן הנרי ומקסימיליאן צרו על העיר ת'רואן בארטואה (Artois) (כיום פה-דה-קאלה). המחנה של הנרי היה בגינגייט (Guinegate), שכיום נקראת אנגווינגאט (Enguinegatte) לאחר שתרואן נפלה, הנרי השמיני צר על טורנה וכבש אותה.

## קישורים חיצוניים

גינגאט
גינגאט
קטגוריה:הנרי השמיני
קטגוריה:המאה ה-16
סדר חייב להיות

ממוזער|פרידריך השני לו מיוחסת האימרה
**סדר חייב להיות** (בגרמנית: **Ordnung muss sein**; נהגה: אוֹרדנוּנג מוּס זַיין) הוא ביטוי גרמני המבטא אורח חיים בתרבות ובחינוך הגרמניים.

רעיון הסדר הוא אבן יסוד של התרבות המערבית וממנו נגזר ציות לסמכות. אורח החיים הנגזר מ"סדר חייב להיות" מכתיב עמידה בתור, ציות להוראות, ציות לחוקי תנועה וכו'. ביטוי דומה הוא "חוק וסדר" (Zucht und Ordnung) שניתן לתרגמו גם כ"משמעת וסדר", המתאר חינוך המלווה בענישה (בעיקר של ילדים ובעבר גם של שוליות, חיילים וימאים).

הביטוי נזכר בספר מהמאה ה-19 בו אדם בשם הנס אומר כי "סדר חייב להיות" כאשר הוא נלקח ללא התנגדות לבית המשוגעים, וזאת כביטוי להשלמה עם המצופה ממנו. ב-1932 ציטט את הביטוי קנצלר גרמניה, פרנץ פון פאפן, וייחס אותו לפרידריך הגדול.

מהמילה סדר (Ordnung) נגזר שמה של המשטרה העירונית בערי גרמניה, "המחלקה לסדר" (Ordnungsamt), וכך עבירות קלות והפרות הסדר המקובל נקראות "Ordnungswidrigkeit", כלומר, "מנוגדות לסדר" (שחייב להיות). ומאותו שורש, דו"ח תנועה נקרא Verkehrsordnungswidrigkeit (מנוגדות לסדר התעבורה).

## קישורים חיצוניים
* השמעת הביטוי באתר מט"ח
* 

קטגוריה:מילים וביטויים בגרמנית
חצי האי באחה קליפורניה

**חצי האי באחה קליפורניה** (בספרדית: **Península de Baja California**, תרגום מילולי: חצי האי קליפורניה התחתונה) הוא חצי אי, הממוקם בצפון-מערב מקסיקו. אדמתו של חצי האי מפרידה את האוקיינוס השקט ממפרץ קליפורניה. אורכו של חצי האי הוא 1,247 קילומטרים, החל ממקסיקלי שבמדינת באחה קליפורניה הנמצאת בצפונו, וכלה בקאבו סן לוקאס שבבאחה קליפורניה הדרומית, הנמצאת בדרומו.

חצי האי מופרד משטחה היבשתי של מקסיקו על ידי מפרץ קליפורניה וכן על ידי נהר הקולורדו. בשטחו של חצי האי ארבעה אזורי מדבר מרכזיים.

## היסטוריה

## אקלים
הטמפרטורה הממוצעת היא 25 מעלות צלזיוס. החודש הכי חם הוא אוגוסט (33 מעלות צלזיוס) והחודש הכי קר הוא דצמבר (15 מעלות צלזיוס). כמות המשקעים הממוצעת היא 192 מילימטרים בשנה. חודש אוגוסט הוא החודש הגשום ביותר (69 מ"מ גשם), וחודש מאי הוא החודש היבש ביותר (1 מ"מ גשם).

## קישורים חיצוניים

* J. W. Hawes, "קליפורניה התחתונה", האנציקלופדיה האמריקאית, 1879
* 

## הערות שוליים

באחה קליפורניה
חייר סספדס

**חייר אדסון סספדס סגרה** (בספרדית: **Jair Edson Céspedes Zegarra**; נולד ב-22 במאי 1984) הוא כדורגלן פרואני המשחק בקוסקו. לזכותו 9 הופעות במדי נבחרת פרו.

## קריירה
סספדס התחיל את הקריירה שלו באליאנסה לימה עמה זכה באליפות, אך לא היה שותף פעיל לזכייה עצמה. בשתי העונות שלאחר מכן הושאל לדפורטיבו מוניסיפל ודפורטיבו אביאסיון בהתאמה. בשנת  חתם בספורט בויס, במדיה שיחק שתי עונות ולאחר מכן חתם באוניברסידד סן מרטין. המועדון סיים את העונה עם אליפות, כאשר סספאדס עזב לקראת סיום העונה וחתם בעירוני קריית שמונה. לקראת סיום חלון העברות של ינואר של אותה העונה הוא חתם בהפועל פתח תקווה. ב-13 בפברואר 2009 הבקיע את שער הניצחון של קבוצתו (1–0) נגד הפועל בני לוד. בתחילת קיץ  חתם במכבי אחי נצרת, אך לקראת סיום חלון העברות שוחרר וחתם בבני סכנין ממנה שוחרר עוד לפני חודש ינואר.

בינואר  חזר לפרו כאשר חתם באוניברסידד ססאר ואייחו. בשתי העונות שלאחר מכן שיחק בלאון דה הואנוצו ואוניברסידד סן מרטין בהתאמה ולקראת תחילת עונת  חתם בחואן אאוריץ'. ב-2006 חתם בקבוצת ספורטינג קריסטל.

בינואר , סספדס חתם בקוסקו.

ב-24 במרץ 2007 סספדס ערך את הופעת הבכורה שלו במדי נבחרת פרו בו הפסידה נבחרתו 0–2 ל. סספדס השתתף עם הנבחרת בקופה אמריקה 2007 וקופה אמריקה 2015.

## תארים
; אליאנסה לימה
*אליפות פרו: 

## קישורים חיצוניים

קטגוריה:כדורגלנים פרואנים
קטגוריה:מגני כדורגל פרואנים
קטגוריה:קשרי כדורגל פרואנים
קטגוריה:כדורגלני נבחרת פרו
קטגוריה:כדורגלני אליאנסה לימה
קטגוריה:כדורגלני דפורטיבו מוניסיפל
קטגוריה:כדורגלני עירוני קריית שמונה
קטגוריה:כדורגלני הפועל פתח תקווה
קטגוריה:כדורגלני מכבי אחי נצרת
קטגוריה:כדורגלני בני סכנין
קטגוריה:כדורגלני אוניברסידד ססאר ואייחו
קטגוריה:כדורגלני חואן אאוריץ'
קטגוריה:כדורגלני ספורטינג קריסטל
קטגוריה:כדורגלנים זרים בישראל
קטגוריה:כדורגלני קופה אמריקה 2007
קטגוריה:כדורגלני קופה אמריקה 2015
קטגוריה:כדורגלני קופה אמריקה 2016
קטגוריה:פרואנים שנולדו ב-1984
נתן בן מאיר

רבי **נתן בן רבי מאיר**, היה רב בתקופת הראשונים בפרובנס, רבו של הרמב"ן.

## קורות חייו
נולד בעיר טרונקטיילא (טְרַנְקְטֵיילִישׁ, Trinquetaille ) שהיא פרבר של העיר ארל בדרום צרפת. אביו היה רבי מאיר בר יצחק מקרקסון, שהיה אחד מחכמי הדור ומחבר "ספר העזר" (האבוד) בו מגן על הרי"ף מפני השגותיו של בעל המאור.

למד בצעירותו אצל רבי יצחק בר אברהם (הריצב"א) מחשובי בעלי התוספות ותלמיד רבנו תם, וכן אצל אביו שהיה תלמידו של הראב"ד.

הרמב"ן התייחס אל רבי נתן כאל מורו. כמו כן מזכירו הרב מנחם המאירי תחת התואר "הרב קרובינו".

רבי מאיר המעילי נמנה אף הוא מתלמידיו והוא מזכיר את דעתו פעמים רבות בספרו "ספר המאורות". רבי שמואל הסרדי סיפר שהתכתב עמו כמה וכמה פעמים, יש שסברו שהיה תלמידו, שלם יהלום טען שהיה חברו.

מצאצאיו, רבי אשתורי הפרחי. נכדו זה מזכירו מספר פעמים בספרו "כפתור ופרח", החוקרים חלוקים אם היה נינו או נכדו.

### יצירתו
* **שער התפיסה** ובו כלל את כל דיני ספיקות בדיני הממונות, רבי נתן שלחו לרבי שמואל הסרדי מחבר "ספר התרומות".
* חיבור בהלכות שחיטה שחלקים גדולים ממנו שוקעו ב"ספר המאורות" לתלמידו רבי מאיר המעילי.
*בכפתור ופרח הביא שמועה בשם זקנו בפירושו לתורה, ובעקבות כך יש שהסיקו שחיבר פירוש לתורה, אך אברהם חבצלת הוכיח שהוא זקנו רבי אליעזר מקינון.
* בכפתור ופרח הביא שמועה בשם "רבי נתן מחבר ספר העזר", מכיוון שהספר מיוחס לאביו של רבי נתן עצמו, יש שהגיהו בשם רבי מאיר.

כל חיבוריו אבדו, ולא נשארו ממנו אלא מובאות בודדות בספרי דורו, שלם יהלום הראה שרמב"ן בחידושיו מעתיק מחידושיו ללא ציון שמו, רבי נתן העביר לרמב"ן מסורות רבות מהראב"ד והריצב"א, אף המאירי באומרו גדולי קדמונינו או קצת מקדמונינו כוונתו לשלושה חכמים, אחד מהם הוא רבי נתן.

## לקריאה נוספת
* הרב מנחם המאירי, סדר הקבלה, מהדורת ש"ז הבלין, ירושלים – קליבלנד, תשנ"ב, עמ' 129-130.
* הנרי גרוס, Gallia judaica Amsterdam 1969

## קישורים חיצוניים
* .

## הערות שוליים

קטגוריה:חכמי פרובנס
קטגוריה:רמב"ן
קטגוריה:יהודי פרובאנס במאה ה-12
קטגוריה:יהודי פרובאנס במאה ה-13
ז'קי סבג

**ז'קי סבג** (נולד ב-1944) הוא ראש עיריית נהריה לשעבר, תפקיד אותו מילא במשך כ-27 שנים במצטבר.

## ביוגרפיה

סבג נולד במרוקו, ולמד בקזבלנקה בבית ספר אורט. עלה לישראל ב-1964 והתגורר בעכו. שימש חבר מרכז הליכוד, יו"ר אגודת בית"ר נהריה בכדורגל ופעיל פוליטי בעיר. בשנות ה-80 היה חבר מועצת עיריית נהריה באופוזיציה.

במרץ 1989 זכה במספר הקולות הגדול ביותר בבחירות לראשות העיר עם כ-27.9% מהקולות ועלה לסיבוב השני. לקראת הסיבוב השני חבר אליו ראש העירייה הקודם, חיים לבב, וסבג נבחר לראשות העיר. ב-2003 הפסיד בבחירות לרון פרומר, אך ב-2005 פסק בית המשפט המחוזי בחיפה על בחירות חוזרות, לאחר שנקבע שההסכמים של פרומר עם כמה מהסיעות טרום הבחירות היו בלתי חוקיים. בבחירות שנערכו בדצמבר 2005 ניצח סבג בהפרש של 107 קולות (47.4 אחוז מהקולות). ב-2006 עבר למפלגת קדימה. ב-2012 חזר לשורות הליכוד. ב-2013 נבחר לכהונה שלישית עם יותר מ-42% מהקולות.

ב-2004 הורשע בעבירה על החוק למניעת זיהום ים ממקורות יבשתיים בגין הזרמת מי ביוב גולמי לחוף הים, ונקנס ב-8,000 ש"ח. ביולי 2018, נחקר ביאח"ה בחשד להפרת אמונים, חקירה שהייתה השלמת חקירה מ-2013.

בבחירות לרשויות המקומיות, שנערכו ב-30 באוקטובר 2018, קיבל סבג 23% מקולות הבוחרים, והפסיד לרונן מרלי.

באוגוסט 2021 פסק בית הדין האזורי לעבודה 'הרמת מסך', וחיובו של סבג ושתי בכירות נוספות ברשימתו בחובותיה של רשימת 'נהריה אחת' ל-70 נערים ונערות אשר עבדו עבורם בבחירות באוקטובר 2018 ולא קיבלו את שכרם. הרשימה ושלושת המועמדים חויבו לשלם לנערים כ-128 אלף שקלים ועוד 20 אלף שקלים הוצאות משפט..

## קישורים חיצוניים

* ז'קי סבג באתר בית ליברמן - מוזיאון לתולדות העיר נהריה
* ; 
* אבנר הופשטיין, מבט שני - שלטון יחיד בנהריה | כאן 11 לשעבר רשות השידור, 25 ביוני 2015, באתר יוטיוב

## הערות שוליים

קטגוריה:ישראלים ילידי מרוקו
קטגוריה:ראשי רשויות מקומיות מטעם הליכוד
קטגוריה:ראשי רשויות מקומיות מטעם קדימה
קטגוריה:ראשי רשויות מקומיות ישראלים שהורשעו בדין
קטגוריה:ראשי עיריית נהריה
קטגוריה:עולים בשנות ה-1960
קטגוריה:ישראלים שנולדו ב-1944
פבל שטיינר

ד"ר **פבל שטיינר** (בסלובקית: **Pavol Steiner**; 29 במרץ 1908 - 4 ביוני 1969) היה שחיין ושחקן כדורמים צ'כוסלובקי-יהודי. בעל מדליית ארד מאליפות אירופה בשחייה (פריז 1931). הוא ייצג את ארצו בכדורמים באולימפיאדת אמסטרדם (1928).

## ביוגרפיה
שטיינר נולד וגדל בברטיסלאבה הוא התאמן בשחייה בקבוצת "בר כוכבא" ברין בשנת 1931 הצטרף למועדון השחייה בר כוכבא ברטיסלאבה.

שטיינר השתתף באליפות אירופה בשחייה שנערכה בבולוניה, איטליה בשנת 1927. בשל הצלחתו בשחייה, הוא הצליח לקבל תמיכה מהמדינה לבניית בריכת שחייה מודרנית ברחוב קלימנצקה. הבריכה נפתחה ונחנכה בתחרות בינלאומית גדולה.

### שחקן כדורמים אולימפי
באולימפיאדת אמסטרדם (1928) סיים שטיינר עם נבחרת צ'כוסלובקיה בכדורמים במקום תשיעי. הוא שיחק משחק אחד שבו הנבחרת שלו הפסידה לנבחרת בריטניה 2–4. לצידו בנבחרת שיחקו 6 שחקנים, ארבעה מהם יהודים: הוגו קלמפפנר, קורט אפשטיין, פרנטישק גטרויר ופרנטישק שולץ.

### מדליית ארד מאליפות אירופה
באליפות אירופה השלישית בשחייה שנערכה בפריז, צרפת בשנת 1931 זכה שטיינר במדליית ארד במשחה ל-100 מטר חופשי בתוצאה של 1:03.0 דקות, אחרי אישטוואן ברני (59.8 שניות) ואנדרה סקלי (1:00.8 דקות), שניהם מהונגריה.

בשנת 1932 השתתף שטיינר במכביה הראשונה שנערכה בישראל וזכה ב-3 מדליות זהב, במשחה ל-100 מטר חופשי בתוצאה של 1:00.8 דקות, לפני איליה שרייבמן מפולין (1:04.6 דקות), במשחה שליחים 3x100 מטר מעורב ביחד עם וילהיים והאי בתוצאה של 3:47.6 דקות, לפני ארצות הברית (3:52.6 דקות) ופולין (4:11.7 דקות) ובמשחה שליחים 4x200 מטר מעורב בתוצאה של 11:22.0 דקות, לפני אוסטריה (11:50.0 דקות) ופולין (12:23.0 דקות).

בשנת 1935 השתתף שטיינר במכביה השנייה וזכה בשתי מדליות זהב, במשחה ל-100 מטר חופשי בתוצאה של 1:02.6 דקות ובמשחה שליחים 4x200 מטר חופשי בשיא מכביה חדש של 10:22.0 דקות. נוסף לכך, הוא זכה במדליית זהב בכדורמים, לפני אוסטריה וארץ ישראל.

בישיבת היסוד של איגוד השחייה האוטונומי של סלובקיה ב-11 בדצמבר 1938, נמחקו כל השיאים הלאומיים שנקבעו על ידי שחיינים יהודים.

בשנת 1939 ארגן ולקח שטיינר, ששימש מאמן ראשי של מועדון בר כוכבא ברטיסלאבה, חלק ניכר מהשחיינים הטובים ביותר של המועדון לטיול ללונדון, משם לא חזרו, ובכך נמנע מהם הגירוש והרצח. בלונדון שחייניו חיזקו את נבחרת הייצוג של בריטניה.

## קישורים חיצוניים

* JAN ŠTUMBAUER, The contribution to the history of the jewish sports in Czechoslovakia in the years 1918–1939 
* Dr. Peter Bučka, Ph.D, Jewish Swimming and Sports Club Bar Kochba Bratislava – the Most Successful Sports Club of Slovakia in the Interwar Period 
* Peter Bučka, Sportovci židovského původu na olympijských hrách v barvách československé trikolóry, באתר *Zidovske-listy*, עמודים 36–38, 
* ספורטאים יהודים בנכר, אומר, 28 ביולי 1940

## הערות שוליים

קטגוריה:שחיינים צ'כוסלובקים
קטגוריה:שחקני כדורמים יהודים
קטגוריה:שחיינים אולימפיים יהודים
קטגוריה:ספורטאים יהודים סלובקים
קטגוריה:אלופי המכביה: שחיינים
קטגוריה:שחייני בר כוכבא ברטיסלאבה
קטגוריה:משתתפים יהודים באולימפיאדת אמסטרדם (1928)
קטגוריה:צ'כוסלובקים שנולדו ב-1908
קטגוריה:נפטרים ב-1969
יבהן קונופליאנקה

**יֶבְהֶן אולהוביץ' קונופליאנקה** (באוקראינית: **Євген Олегович Коноплянка**; נולד ב-29 בספטמבר 1989 בקירובוגרד) הוא כדורגלן עבר אוקראיני ששיחק בעמדות הקשר.

## קריירה
קונופליאנקה החל את קריירת הכדורגל שלו במועדון הכדורגל אולימפיק קירובוגרד. הוא גדל במחלקת הנוער שלה וב-2006 עבר למחלקת הנוער של קבוצת דניפרו דניפרופטרובסק. כבר בסוף אותה שנה הוא קודם לקבוצה הבוגרת. קונופליאנקה שיחק תחילה במסגרת קבוצת המילואים של דניפרו. באוגוסט 2007 ערך את הופעת הבכורה שלו בקבוצה הבוגרת של דניפרו דניפרופטרובסק במשחק ליגת העל האוקראינית. אך מקום קבוע בהרכב הקבוצה הוא קיבל רק בעונת . הוא היה שותף להעפלת קבוצתו לגמר הליגה האירופית 2015, ופתח בהרכב בהפסד לסביליה, 3-2.

בקיץ 2015 חתם קונופליאנקה בסביליה, עמה זכה בעונת 2015/2016 בליגה האירופית, על אף שלא שותף במשחק הגמר מול ליברפול.

בקיץ 2016 הושאל קונופליאנקה לשנה אחת לשאלקה 04 מהבונדסליגה. ביוני 2017 הודיעה הנהלת שאלקה על רכישת כרטיס השחקן של קונופליאנקה תמורת 15 מיליון אירו.

ב-2 בספטמבר 2019, קונופליאנקה חתם לשלוש שנים בשחטאר דונצק מליגת העל האוקראינית.

ב-11 בפברואר 2022 קונופליאנקה חתם בקרקוביה קרקוב מליגת העל הפולנית.

ב-25 ביולי 2023 הצטרף לצ'.פ.ר. קלוז' מליגת העל הרומנית. ב-3 בינואר 2024 עזב את הקבוצה.

## נבחרת
קונופליאנקה שיחק בנבחרות הנוער ובנבחרת הנערים של אוקראינה. בשנת 2008 זומן לנבחרת הצעירה של אוקראינה. הוא שיחק 17 משחקים במדי הנבחרת הצעירה והבקיעה 5 שערים. ב-2011 השתתף באליפות אירופה בכדורגל עד גיל 21 - 2011.

בנבחרת הלאומית של אוקראינה משחק קונופליאנקה מאז מאי 2010. משחקו הראשון במדי הנבחרת היה משחק ידידות מול . קונופליאנקה היה בסגל נבחרת אוקראינה ליורו 2012, הוא לקח חלק בכל שלושת המשחקים של נבחרתו בתחרות.

## תארים
;אישיים
*כדורגלן השנה באוקראינה - 2013

;סביליה
* הליגה האירופית: 2015/2016

;שחטאר
* אליפות אוקראינה: 2019/2020

## קישורים חיצוניים

קטגוריה:כדורגלנים אוקראינים
קטגוריה:קשרי כדורגל אוקראינים
קטגוריה:קירובוגרד: כדורגלנים
קטגוריה:כדורגלני דניפרו
קטגוריה:כדורגלני סביליה
קטגוריה:כדורגלני שאלקה 04
קטגוריה:כדורגלני שחטאר דונצק
קטגוריה:כדורגלני קרקוביה קרקוב
קטגוריה:כדורגלני צ'.פ.ר. קלוז'
קטגוריה:כדורגלני נבחרת אוקראינה
קטגוריה:זוכי פרס כדורגלן השנה באוקראינה
קטגוריה:כדורגלני יורו 2012
קטגוריה:כדורגלני יורו 2016
קטגוריה:אוקראינים שנולדו ב-1989